
PARASEROL  10 mq/ml venadaxili infuziya üçün məhlul 
PARACEROL

Beynəlxalq patentləşdirilməmiş adı: Paracetamol 
	
Tərkibi
Təsiredici maddə:   1 ml məhlulun tərkibində 10 mq parasetamol vardır.
Köməkçi maddələr: mannitol, sistein hidroxlorid monohidrat, dinatrium fosfat dihidrat, natrium  
                                hidroxlorid, inyeksiya  üçün  su.

Təsviri
Şəffaf, rəngsiz və ya zəif sarımtıl rəngli məhluldur.

Farmakoterapevtik qrupu
Analgetiklər, antipiretiklər.
ATC kodu: N02BE01.

Farmakoloji xüsusiyyətləri
Paracerol ağrıkəsici və qızdırmasalıcı təsir göstərir. Paraserol siklooksigenaza (SOG)-1 və ya -2-ni yalnız mərkəzi sinir sistemində blokada etməklə, ağrı və termorequlyasiya mərkəzlərinə təsir göstərir. İltihablaşmış toxumalarda hüceyrə peroksidazası parasetamolun SOG-a təsirini neytrallaşdırır ki, iltihabəleyhinə təsirin praktiki olaraq olmaması bununla izah edilir. Periferik toxumalarda prostaqlandinlərin sintezinə təsirinin olmaması preparatın su-duz mübadiləsinə və həzm traktının selikli qişasına təsir göstərməməsini şərtləndirir.

İstifadəsinə göstərişlər
Böyüklər: orta intensivlikli ağrı sindromunun qısamüddətli müalicəsi, xüsusilə əməliyyatdan sonrakı dövrdə. Hipertermik reaksiyaların qısamüddətli müalicəsi.
Uşaqlar: əməliyyatsonrası dövrdə ağrıların və hipertermiyanın simptomatik müalicəsi.

Əks göstərişlər
Parasetamola və preparatın digər komponentlərinə qarşı yüksək həsaslıq. Ağır hepatosellülar çatışmazlıq.

Xüsusi göstərişlər və ehtiyat tədbirləri
Mümkün qədər tez müddətdə dərman vasitəsinin ağızdan qəbul olunan formasına keçmək tövsiyə olunur.
Aşağıdakı hallar olduqda preparat ehtiyatla istifadə olunur:
- hepatosellülar çatışmazlıq
- ağır böyrək çatışmazlığı
- xroniki alkoqolizm
- alimentar tükənmə
- susuzlaşma

Digər dərman vasitələri ilə qarşılıqlı təsiri
- Podaqra xəstəliyinin müalicəsində istifadə olunan probenesid qəbul edirsinizsə:
- Salisil turşusunun törəməsi olan ağrıkəsicilər (salisilamid, diflunisal) alırsınızsa,
- Qaraciyərdə mikrosomal oksidləşmənin induktorları (barbituratlar, karbamazepin, fenitoin),
- İzoniazid (vərəmin müalicəsində istifadə olunan dərman), 
- Antikoaqulyantlar (qanın laxtalanmasının qarşısını alan dərmanlar) alırsınızsa,
- Daimi olaraq spirtli içki qəbul edirsinizsə,
- Qanın laxtalanmasının qarşısını alan dərmanlar (kumarin və ya indandion törəməsi olan dərmanlar) alırsınızsa, bu barədə  həkiminizə və ya əczaçıya məlumat verin.
Əgər resept əsasında və ya reseptsiz buraxılmasından asılı olmayaraq , hər hansı digər dərman vasitəsi istifadə edirsinizsə və ya son zamanlarda istifadə etmisinizsə, lütfən, bu barədə  həkiminizə və ya əczaçıya məlumat verin.

Hamiləlik və laktasiya dövründə istifadəsi
Venadaxili istifadə üçün parasetamolun dölün inkişafına mənfi təsiri və ya fetotoksik effektləri barədə məlumat yoxdur. Lakin, preparatı istifadə etməzdən əvvəl fayda/risk nisbətini diqqətlə qiymətləndir-mək və preparatdan istifadə müddətində hamilə qadın üzərində ciddi müşahidə aparmaq lazımdır.
Uşaqlar: bədən kütləsi 33 kq-dan çox olan uşaqlarda 1 yaşından etibarən yalnız əməliyyatsonrası ağrıların və hipertermiyanın  simptomatik müalicəsi üçün istifadə olunur.

Nəqliyyat vasitələri və digər potensial təhlükəli mexanizmləri idarəetmə qabiliyyətinə təsiri
Təsir göstərmir.

İstifadə qaydası və dozası
Paraserol (Parasetamol) məhlulu 15 dəqiqəlik venadaxili infuziya olaraq (damar yolu ilə) tətbiq edilir.
Böyüklər və bədən kütləsi 50 kq və daha çox olan uşaqlar.
Maksimal birdəfəlik doza 1000 mq parasetamol təşkil edir.
Maksimal gündəlik doza – 4 q. Preparatın yeridilməsi arasında intervallar 4 saatdan az olmamalıdır. Adətən ağrı sindromunun başlandığı andan etibarən ilk günlərdə 1-dən 4-ə qədər infuziya istifadə edilir. Lazım gələrsə, müalicə müddətini uzatmaq olar, lakin, o, 72 saatdan artıq, infuziyaların ümumi miqdarı isə 12-dən artıq olmamalıdır.
Bədən kütləsi 33 kq-dan 50 kq-a qədər olan uşaqlar.
Bir yeridilməyə 15 mq/kq parasetamol. Maksimal gündəlik doza 60 mq/kq bədən kütləsinə dozadan yüksək olmamalıdır.Yeridilmələr arasındakı minimal interval 4 saat təşkil etməlidir. Müalicə müddəti adətən gün ərzində 4 infuziyadan çox olmamalıdır. 
Böyrək çatışmazlığı olan xəstələrdə yeridilmə arasında interval 6-8 saata qədər uzadılmalıdır. Müalicə müddəti adətən gün ərzində 4 infuziyadan çox olmamalıdır. 
Kompensəolunmuş qaraciyər çatışmazlığı olan xəstələrdə sutkalıq doza 3 qramı aşmamalıdır.
	 
Əlavə təsirləri
Aşağıdakılardan hər hansı biri baş verərsə, Paraserol-un istifadəsini dayandırmaq və dərhal həkimə müraciət etmək lazımdır:
- Allergiya nəticəsində üzdə və boğazda şişkinlik, 
- dəridə qızartı, şişkinlik, 
- yüksək həssaslıq reaksiyası,
- anafilaktik şok,
- qaraciyər transamilazalarının səviyyəsinin artması,
- trombositopeniya, leykopeniya, neytropeniya,
- arterial hipotenziya
Yuxarıda sadalan əlavə təsirlər cox ciddi əlavə təsirlər hesab olunur.
Əgər bu içlik vərəqədə qeyd edilməyən hər hansı bir əlavə təsir meydana çıxarsa, dərhal həkimə bu barədə məlumat vermək lazımdır.

Doza həddinin aşılması
Ahıl yaşlı şəxslərdə, uşaqlarda, qaraciyər çatışmazlığı olan pasiyentlərdə, xroniki alkoqolizm zamanı, fermentativ aktivliyi azalmış şəxslərdə alimentar distrofiyanın olduğu zaman preparatın toksik təsir riski yüksəlir. Belə hallarda doza həddinin aşılması ölümcül ola bilər. Simptomlar ilk 24 saat ərzində baş verir və ürəkbulanma, qusma, anoreksiya, solğunluq, qarında ağrı şəklində təzahür edir. Böyüklərdə doza həddinin aşılması 7,5 q və daha yüksək dozanın birdəfəlik yeridilməsi zamanı, uşaqlarda – 140 mq/kq bədən kütləsinə dozada yeridilmə zamanı baş verə bilər. Bu zaman qaraciyərin sitolizi, qaraciyər çatışmazlığı, metabolik asidoz, ensefalopatiya inkişaf edir ki, bu da pasiyentin komaya düşməsinə və ölümünə səbəb ola bilər. 12-48 saat müddətində qaraciyər transaminazalarının (AST, ALT), laktat-dehidrogenazanın, bilirubinin səviyyəsi yüksəlir və protrombinin səviyyəsi azalır. Qaraciyərin zədələnməsinin klinik simptomları iki gündən sonra meydana çıxır və 4-6 gündən sonra maksimum səviyyəyə çatır.
Müalicəsi; doza həddinin aşılmasından 12 saat sonra SH-qrupu donatorlarının qlutation – metionin sələflərinin yeridilməsi və 8-9 saat sonra N-asetilsisteinin yeridilməsi. Əlavə müalicəvi tədbirlərin (sonradan metioninin yeridilməsi, N-asilsisteinin venadaxili yeridilməsi) həyata keçirilməsinin vacibliyi qanda parasetamolun konsentrasiyasından, həmçinin onun yeridilməsindən sonra keçən vaxtdan asılı olaraq müəyyən edilir.

Buraxılış forması
100 ml məhlul, şüşə flakonda. Müvafiq sayda flakon içlik vərəqə ilə birlikdə qrup qablaşmasında.

Saxlanma şəraiti
25°C-dən yuxarı olmayan temperaturda və uşaqların əli çatmayan yerdə saxlamaq lazımdır.
Əgər məhlulda bulanıqlıq, rəngin dəyişməsi və ya görünən kənar hissəciklər olarsa və ya qablaş-dırılmada zədələnmə baş verərsə, Paraserol istifadə edilməməlidir.

Yararlılıq müddəti
2 il.
Yararlılıq müddəti bitdikdən sonra istifadə etmək olmaz.

Aptekdən buraxılma şərti
Resept əsasında buraxılır.

İstehsalçı
AROMA İLAÇ SANAYİ LTD. ŞTİ.
Vakıflar OSB Mahallesi,
Sanayi Caddesi, No:22/1 Kat:2 Ergene/TEKİRDAĞ, Türkiyə.
Tel.: (0282) 675 10 06 Faks: (282) 675 14 05.

Qeydiyyat vəsiqəsinin sahibi
POLİFARMA İLAÇ SANAYİ VE TİC. A Ş.

İstifadə  qaydası
Paraserol-a resept yazılarkən və o, istifadə olunarkən milliqramla (mq) millilitrin (ml) qarışdırılması nəticəsində dozanın düzgün müəyyən edilməməsi və səhvən yüksək dozada istifadə edilməsinin ölümlə nəticələnə bilməsi nəzərə alınaraq diqqətli olmaq lazımdır. Lazım olan dozanın düzgün seçilməsinə və düzgün istifadə olunmasına əmin olmaq lazımdır. Resept yazarkən ümumi doza həm milliqramla, həm də həcm vahidi ilə (ml) qeyd edilməlidir. 
Parasetamol məhlulu 15 dəqiqəlik venadaxili infuziya şəklində yeridilir.
100 ml (1000 mq) dərman flakonu doza səhvinə (doza həddinin aşılmasına) səbəb ola biləcəyi üçün heç bir halda bədən kütləsi 50 kq-dan aşağı olan  xəstələrdə istifadə edilməməlidir.
100 ml-dan aşağı dozalar istifadə olunarkən, doza dərman flakonundan çəkilərək ayrıca yeridilməlidir.
60 ml-ə qədər olan pediatrik (uşaqlar üçün) dozalar bir şprislə 15 dəqiqəlik müddət ərzində istifadə edilir.
Pediatrik doza üçün PARACEROL həmçinin durulaşdırılaraq istifadə oluna bilər. Ancaq təkcə 1:10 nisbətinə qədər (doqquz həcm durulaşdırıcıya 1 həcm parasetamol) 0,9%-li natrium xlorid məhlulu və ya 5%-li qlükoza məhlulu istifadə edilə bilər. Durulaşdırılmış məhlul hazırlandıqdan sonra bir saat ərzində (infuziya müddəti daxil olmaqla) istifadə edilməlidir.

Şüşə flakonda təqdim olunan hər bir infuziya üçün məhlulda olduğu kimi, ciddi müşahidə aparmaq tövsiyə olunur, xüsusilə infuziyanın sonunda. Perfüzyonun sonuna yaxın ciddi müşahidənin zəruriliyi hava emboliyasının qarşısını almaq çox vacibdir, xüsusilə infuziya mərkəzi venaya aparılırsa. 
İstifadə etməzdən əvvəl, vizual olaraq məhlulda əlavə maddələrin və ya rəng dəyişikliyinin olub-olmaması yoxlanmalıdır. Yalnız bir dəfə istifadə edilməlidir. İstifadə olunmayan məhlul atılmalıdır.
